Støtteforeningens generalforsamling den 17. juni 2021.

Dagsorden:

***1. Valg af dirigent***   
Christian Stausholm blev valgt

***2. Valg af 2 stemmetællere***Jens Juhl og Hans Mølsted Jørgensen blev valgt.

***3. Beretning fra Støtteforeningen***I formandens fravær aflagde næstformanden beretning, som omfattede årene 2019 og 2020, idet   
generalforsamlingen i 2020 var aflyst pga. covid 19. Tema og særudstilling i 2019 var Ford traktoren.   
Næstformanden omtalte en række arrangementer som støtteforeningen havde arrangeret eller hvor museet var inviteret til at deltage. Omtalt blev: sommerbusturen til Helsingør og omegn, høstmarked på Krenkerup Gods, markedsdag i Nørre Alslev, besøg hos samler (nu afdøde) Ivar Christensen, Møn, loppemarked på Vilhelmsdal, Maribo flyveplads, damptræf, traktorrally med afgang fra museet m.fl. (en fyldestgørende omtale af hvert enkelt arrangement kan læses i medlemsblad nr. 35, 2020.)   
I efterårsferien på museet er der altid aktiviteter, som henvender sig til børn og andre barnlige sjæle. Året 2019 var ingen undtagelse. Børn kunne erhverve traktorkørekort til pedaltraktorer, og så var Lolland-Falsters Model Traktor Klub til stede med fjernstyrede traktorer og lastbiler.  
2020 var et arrangementsfattigt år. Årets tema og særudstilling skulle være Deutz og Fahr, men det faldt til jorden. I lange perioder var der forsamlingsforbud, så stort set blev alt aflyst. Det årlige traktorrally blev dog gennemført. 21 traktorer kørte Falster tyndt og de planlagte arrangementer i efterårsferien kunne også gennemføres. (se omtalerne i medlemsblad nr. 36. 2021.) Museet blev af boet efter Ivar Christensen bedt om, at vurdere hans samling af traktorer.

***4. Støtteforeningens regnskab for 2020 (trykt i medlemsblad nr. 35. 2021)***Kassereren fremlagde regnskabet og kommenterede enkelte poster. Kontingentbetalingen var 4.000 kr. mindre end i 2019 – der mangler indbetaling fra ca. 60 medlemmer. Såfremt et medlem ikke har betalt 2 år i træk slettes medlemskabet. Annonceindtægterne ligger stabilt på 24.-25.000 kr. (annoncerne i medlemsbladet). Trykkeudgifterne af bladet beløber sig til knap 12.000 kr. Årets overskud blev kr. 55.273.  
Dirigenten oplæste revisionsbemærkningerne.

***5. Godkendelse af regnskab 2020 og budget 2021***  
Regnskabet og budget 2021 blev godkendt uden bemærkninger ved håndsoprækning. Ingen stemte imod.

***6. Beretning om årets gang på museet***Besøgstallet for 2020 blev på 4600 – det var 1000 mere ind i 2019. Det var meget tilfredsstillende. Museet har i de sidste par år erhvervet sig flere sjældne traktorer, heriblandt en BM 200 som har en Austin motor. Der er indtrådt nye medlemmer i bestyrelsen. De nye medlemmer er Flemming Høegh og Søren Jespersen. Fratrådt er I.H.C. Castenschiold og Lars Møller Andersen.

***7. Beretning og tilgang og afgang af materiel***

En komplet oversigt over indgået materiel kan ses i bladene fra 2020-21. Nogle enkelte genstande skal nævnes: Donation af en Ford T, som har kørt på Falster, Hela et lille tysk traktormærke og en Güldner.

***8. Indkomne forslag***Ingen forslag modtaget.

***9. Valg til bestyrelsen***På valg er: Hans Vilhelm Bjerre, Leif Rasmussen, Niels J. Dahl og Bent Trzepacz. Alle blev genvalgt.

***10. Valg af suppleanter***Karl Ellevang Pedersen og Alf Eriksen blev valgt.

***11. Valg af revisorer***Niels Christian Bjerre og Lars Palle.

***12. Eventuelt***

***Intet***

***Dirigent Christian Stausholm***

***Referent Hans Mølsted Jørgensen***